KTC วิ่ง 3% ลุ้นผลงานปีนี้เด่น อานิสงส์ไฮซีซั่น-สินเชื่อโต
KTC วิ่ง 3% ลุ้นผลงานปีนี้เด่น อานิสงส์ไฮซีซั่นการใช้จ่ายช่วงปลายปีและโควิดที่ดีขึ้น หนุนการใช้จ่ายผ่านบัตร และสินเชื่อมีดีมานด์สูงขึ้นหนุน
29 ธ.ค. 2564

ผู้สื่อข่าวรายงานว่าวันนี้ (29 ธ.ค.2564) ราคาหุ้น บริษัท บัตรกรุงไทย จำกัด (มหาชน) หรือ KTC ณ เวลา 12:07 น. อยู่ที่ระดับ 59.75 บาท เพิ่มขึ้น 1.50 บาท หรือ 2.58% โดยทำจุดสูงสุดที่ 60.00 บาท และทำจุดต่ำสุดที่ 58.25 บาท ด้วยมูลค่าการซื้อขาย 390.90 ล้านบาท

บริษัทหลักทรัพย์ ฟิลลิป (ประเทศไทย) จำกัด (มหาชน) ระบุในบทวิเคราะห์ (17 ธ.ค.2564) ว่า ช่วงปลายปีโดยปกติเป็นช่วง High season การจับจ่ายบวกกับสถานการณ์ COVID-19 ที่ดีขึ้น คาดว่าจะทำให้การใช้จ่ายผ่านบัตร รวมไปถึงสินเชื่อของ KTC เติบโตขึ้น นอกจากนี้สินเชื่อพี่เบิ้ม หรือสินเชื่อจำนำทะเบียนมีความต้องการสูง น่าจะช่วยให้พอร์ตเติบโตได้ อีกทั้งการเข้าซื้อหุ้น KTBL จะทำให้มีการรวมงบการเงินเข้ามา และทำให้กำไรเติบโตได้ด้วย แนะนำ “ซื้อ”